ประกาศธนาคารแห่งประเทศไทยที่ สนส. 57 /2551เรื่อง หลักเกณฑ์การรายงานการถือหุ้นหรือมีไว้ซึ่งหุ้นของสถาบันการเงินหรือบริษัทโฮลดิ้งที่เป็นบริษัทแม่ของกลุ่มธุรกิจทางการเงินตั้งแต่ร้อยละ 5 ขึ้นไป-------------------------------อื่นๆ - 1. เหตุผลในการออกประกาศ ธุรกิจของสถาบันการเงินมีความเกี่ยวข้องกับภาคธุรกิจต่าง ๆ และประชาชนจํานวน มาก การถูกครอบงํากิจการโดยบุคคลใดบุคคลหนึ่งที่ใช้อํานาจในทางที่ไม่เหมาะสม อาจเกิดความไม่เป็นธรรมต่อผู้ถือหุ้นรายอื่น และอาจส่งผลกระทบต่อความเชื่อมั่นต่อระบบการเงินของประเทศได้ นอกจากนี้ การที่บริษัทโฮลดิ้งที่เป็นบริษัทแม่ของกลุ่มธุรกิจทางการเงินซึ่งมีบุคคลใด บุคคลหนึ่งครอบงํากิจการอาจก่อให้เกิดการใช้อํานาจในทางที่ไม่เหมาะสม ซึ่งอาจกระทบต่อสถาบัน การเงินที่เป็นบริษัทลูกได้ ธนาคารแห่งประเทศไทยจึงเห็นควรอาศัยอํานาจตามพระราชบัญญัติธุรกิจสถาบัน การเงิน พ.ศ. 2551 กําหนดให้บุคคลใดรวมถึงผู้ที่เกี่ยวข้อง ถือหุ้นหรือมีไว้ซึ่งหุ้นของสถาบันการเงินแห่งใดแห่งหนึ่ง หรือบริษัทโฮลดิ้งที่เป็นบริษัทแม่ของกลุ่มธุรกิจทางการเงินแห่งใด แห่งหนึ่ง ไม่ว่าโดยทางตรงหรือทางอ้อมตั้งแต่ร้อยละ 5 ขึ้นไปของจํานวนหุ้นที่จําหน่ายได้แล้วทั้งหมด ต้องรายงานการถือหุ้นหรือมีไว้ซึ่งหุ้นดังกล่าวให้ธนาคารแห่งประเทศไทยทราบด้วย ทั้งนี้ ตามหลักเกณฑ์ที่ธนาคารแห่งประเทศไทยประกาศกําหนด โดยอ้างอิงแบบรายงานในเรื่องนี้ของสํานักงานคณะกรรมการกํากับหลักทรัพย์และตลาดหลักทรัพย์ที่บังคับใช้อยู่แล้วมาถือปฏิบัติโดย อนุโลม เพื่อไม่ให้เกิดความซ้ําช้อนและลดภาระในการจัดทําแบบรายงานอื่นๆ - 2. อํานาจตามกฎหมาย อาศัยอํานาจตามความในมาตรา 17 และมาตรา 55 ประกอบมาตรา 17 แห่ง พระราชบัญญัติธุรกิจสถาบันการเงินพ.ศ. 2551 ธนาคารแห่งประเทศไทยออกข้อกําหนดเกี่ยวกับหลักเกณฑ์การรายงานการถือหุ้นหรือมีไว้ซึ่งหุ้นของสถาบันการเงินหรือบริษัทโฮลดิ้งที่เป็นบริษัทแม่ของกลุ่มธุรกิจทางการเงินตั้งแค่ร้อยละ 5 ขึ้นไปอื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบุคคลผู้ถือหุ้นหรือมีไว้ซึ่งหุ้นของสถาบันการเงินหรือ บริษัทโฮลดิ้งที่เป็นบริษัทแม่ของกลุ่มธุรกิจทางการเงิน ยกเว้นธนาคารพาณิชย์ที่เป็นบริษัทลูกของธนาคารพาณิชย์ต่างประเทศและสาขาของธนาคารพาณิชย์ต่างประเทศ อื่นๆ - 4. เนื้อหา 4.1 ในประกาศฉบับนี้ "สถาบันการเงิน" หมายความว่า ธนาคารพาณิชย์ บริษัทเงินทุน และ บริษัทเครดิตฟองซิเอร์ตามพระราชบัญญัติธุรกิจสถาบันการเงิน พ.ศ. 2551 แต่ไม่รวมถึงธนาคาร พาณิชย์ที่เป็นบริษัทลูกของธนาคารพาณิชย์ต่างประเทศและสาขาของธนาคารพาณิชย์ต่างประเทศ "บริษัทโฮลดิ้งที่เป็นบริษัทแม่ของกลุ่มธุรกิจทางการเงิน" หมายความว่า บริษัท ที่ได้รับอนุญาตจากธนาคารแห่งประเทศไทยให้เป็นบริษัทแม่ของกลุ่มธุรกิจทางการเงินตาม ประกาศธนาคารแห่งประเทศไทยว่าด้วยหลักเกณฑ์การกํากับแบบรวมกลุ่ม "ผู้ที่เกี่ยวข้อง" หมายความว่า บุคคลที่มีความสัมพันธ์กับอีกบุคคลหนึ่งในลักษณะดังต่อไปนี้ (1) เป็นคู่สมรส (2) เป็นบุตรหรือบุตรบุญธรรมที่ยังไม่บรรลุนิติภาวะ (3) เป็นบริษัทที่บุคคลนั้นหรือบุคคลตาม (1) หรือ (2) มีอํานาจในการจัดการ (4) เป็นบริษัทที่บุคคลนั้นหรือบุคคลตาม (1) หรือ (2) มีอํานาจควบคุมคะแนนเสียงส่วนใหญ่ในที่ประชุมผู้ถือหุ้น (5) เป็นบริษัทที่บุคคลนั้นหรือบุคคลตาม (1) หรือ (2) มีอํานาจควบคุมการแต่งตั้งหรือถอดถอนกรรมการ (6) เป็นบริษัทลูกของบริษัทตาม (3) หรือ (4) หรือ (5) (7) เป็นบริษัทร่วมของบริษัทตาม (3) หรือ (4) หรือ (5) (8) เป็นตัวการ ตัวแทน หรือ (9) บุคคลอื่นที่มีลักษณะตามที่ธนาคารแห่งประเทศไทยประกาศกําหนด ในกรณีที่บุคคลใดถือหุ้นในบริษัทใดตั้งแต่ร้อยละยี่สิบขึ้นไปของหุ้นที่จําหน่ายได้แล้วทั้งหมดไม่ว่าโดยทางตรงหรือทางอ้อม ให้สันนิษฐานไว้ก่อนว่าบริษัทนั้นเป็น ผู้ที่เกี่ยวข้องกับบุคคลดังกล่าว เว้นแต่จะพิสูจน์ได้ว่ามิได้เป็นผู้ที่เกี่ยวข้อง "หุ้น" หมายความว่า หุ้นสามัญ หรือหุ้นบุริมสิทธิที่มีสิทธิออกเสียง "จํานวนหุ้นที่จําหน่ายได้แล้วทั้งหมด" หมายความว่า จํานวนหุ้นของสถาบัน การเงินหรือบริษัทโฮลดิ้งที่จําหน่ายได้แล้วทั้งหมดโดยไม่หักจํานวนหุ้นที่สถาบันการเงินหรือ บริษัทโฮลดิ้งซื้อคืน (reasury stock) เว้นแต่ในกรณีที่สถาบันการเงินหรือบริษัทโฮลดิ้งไม่สามารถ จําหน่ายหุ้นที่ซื้อคืนดังกล่าวได้ซึ่งทําให้สถาบันการเงินหรือบริษัทโฮลดิ้งต้องลดทุนตามกฎหมาย ว่าด้วยบริษัทมหาชนจํากัด ให้สถาบันการเงินหรือบริษัทโฮลดิ้งนําหุ้นที่ไม่สามารถจําหน่ายได้ ดังกล่าวมาหักออกจากจํานวนหุ้นของสถาบันการเงินหรือบริษัทโฮลดิ้งที่จําหน่ายได้แล้วทั้งหมด 4.2 บุคคลใดถือหุ้นหรือมีไว้ซึ่งหุ้นของสถาบันการเงินหรือบริษัทโฮลดิ้งที่เป็น บริษัทแม่ของกลุ่มธุรกิจทางการเงินแห่งใดแห่งหนึ่งไม่ว่าโดยทางตรงหรือทางอ้อม ตั้งแต่ร้อยละ 5 ขึ้นไปของจํานวนหุ้นที่จําหน่ายได้แล้วทั้งหมด บุคคลนั้นต้องรายงานการถือหุ้นหรือมีไว้ซึ่งหุ้น ดังกล่าวต่อธนาคารแห่งประเทศไทย การนับจํานวนหุ้นตามวรรคหนึ่ง ให้นับรวมถึงหุ้นของผู้ที่เกี่ยวข้องกับบุคคล ตามวรรคหนึ่งถืออยู่หรือมีไว้ด้วย 4.3 ในการรายงานข้อมูลตามที่กล่าวในข้อ 4.2 ให้รายงานเมื่อมีการถือหุ้นหรือมีไว้ ซึ่งหุ้นของสถาบันการเงินหรือบริษัท โฮลดิ้งที่เป็นบริษัทแม่ของกลุ่มธุรกิจทางการเงินตั้งแต่ร้อยละ 5 ขึ้นไปของจํานวนหุ้นที่จําหน่ายได้แล้วทั้งหมดครั้งหนึ่งและให้รายงานอีกครั้งหนึ่งเมื่อลดการถือหุ้นหรือมีไว้ซึ่งหุ้นจนมีจํานวนหุ้นที่ถือหรือมีไว้น้อยกว่าร้อยละ 5 ของจํานวนหุ้นที่จําหน่ายได้แล้วทั้งหมด โดยอนุโลมใช้แบบรายงานการได้มาหรือจําหน่ายหลักทรัพย์ (แบบ 246-2) ที่ต้องรายงานต่อสํานักงานคณะกรรมการกํากับหลักทรัพย์และตลาดหลักทรัพย์ ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วย แบบรายงานการได้มาหรือจําหน่ายหลักทรัพย์ของกิจการ โดยให้ส่งสําเนาแบบรายงานดังกล่าวพร้อมรับรองสําเนาถูกต้องต่อธนาคารแห่งประเทศไทยภายใน 30 วัน นับแต่วันที่มีการเปลี่ยนแปลงการถือหุ้นหรือมีไว้ซึ่งหุ้นของสถาบันการเงินที่เข้าข่ายต้องรายงานดังกล่าว ทั้งนี้ กรณีเป็นการถือหุ้นหรือมีไว้ซึ่งหุ้นของสถาบันการเงิน หรือบริษัทโฮลดิ้งที่เป็นบริษัทแม่ของกลุ่มธุรกิจทางการเงินที่ไม่ได้จดทะเบียนในตลาดหลักทรัพย์ แห่งประเทศไทย ก็ให้ใช้แบบรายงานดังกล่าวด้วย 4.4 หากในภายหลังธนาคารแห่งประเทศไทยมีเหตุอันควรสงสัยหรือเชื่อได้ว่า บุคคลใดรวมถึงผู้ที่เกี่ยวข้องถือหุ้นหรือมีไว้ซึ่งหุ้นโคยทางตรงหรือทางอ้อมตามที่รายงานในข้อ 4.3 รายงานไม่ถูกต้องครบถ้วน หรือไม่ได้รายงานตามข้อ 4.3 ธนาคารแห่งประเทศไทยอาจขอให้บุคคลดังกล่าวส่งข้อมูลเพิ่มเติมก็ได้อื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ.2551 (นางธาริษา วัฒนเกส)ผู้ว่าการธนาคารแห่งประเทศไทย